2016/2016_10_14_Can_Mariner.jpg divendres, 14 d'octubre de 2016\nPersonatges JOAN TERMES, vocal de patrimoni i cultura de l’AV Horta\nL’origen de Can Mariner es remunta al segle XI. Construïda en terrenys de la família dels Orta, ben aviat la van cedir als Ferrer per explotar les terres de cultiu del voltant. L’objectiu era poblar la zona i aconseguir que l’església de Sant Joan rebés el títol de parròquia.\nJOAN TERMES, vocal de patrimoni i cultura de l’AV Horta\n“D’aquesta manera en augmentar la població, augmentarien els feligresos d’aquesta capella i arribaria a convertir-se en una parròquia. A canvi els Ferrer havien de donar la meitat de la collita de fruita i una quarta part de la collita de blat.”\nJa al segle XVI la propietat va passar a la família dels Mariner. Van ser anys de molta prosperitat per al mas.\n“Va ser quan al voltant d’aquesta masia va anar creixent el poble d’Horta, per tant es pot considerar Can Mariner el veritable pal de paller del poble d’Horta.”\nEl 1940 les hereves van vendre la finca als Blanchart, que la van reformar per a ús residencial. Molts dels terrenys es van edificar i això va crear l’alarma entre els veïns.\n“Els veïns van dir, què passarà? Al final tiraran a terra la masia per fer-hi també pisos. Llavors van instar l’Ajuntament perquè comprés el que quedava, que era la masia.”\nFinalment l’any 2000 l’Ajuntament va adquirir l’edifici per convertir-lo en la Biblioteca Municipal d’Horta.\n“Es va fer una operació de buidatge de l’interior. Només es va preservar la façana del carrer del Vent i la del carrer d’Horta. La resta es va tirar a terra perquè no servia com a biblioteca.”\nLa façana de Can Mariner representa ara un testimoni valuós de l'origen de la vila d’Horta.


17_Citacions sisena fase - FGV\nFGVLa empresaTreballa amb NosaltresConvocatòriesmaig 2017: 12 borses d’ocupació temporal17_Citacions sisena fase\nEl curtmetratge ‘Les xiques no perden el tren’ produït per Ferrocarrils de la Generalitat es projectarà en la mostra de cinema ‘Dones en Escena’\nLa Generalitat comença a instal·lar en Quatre Carreres la primera de les parades de la nova Línia 10 de Metrovalencia\nFerrocarrils de la Generalitat inicia el procés de convocatòria per a la cobertura d’11 places en llocs de manteniment i tallers\nLliurament de documentació acreditativa borses d’ocupació temporal maig 2017\nSe’n va a procedir novament a arreplegar documentació acreditativa de requisits i mèrits d’aspirants a la Borsa d’Ocupació Temporal núm. 8 de Maquinistes metro FGV València que, en el seu dia, no es van incloure en la llista provisional al quedar fora del tall per punts que va determinar tal llista.\nUna vegada constituïda esta borsa d’ocupació amb el nombre màxim establit i, després d’haver contactat FGV amb la totalitat dels seus integrants, este número no permet atendre les necessitats de cobertura temporal per als que s’han creat, per això tal com s’arreplega en el punt núm. 10 de l’apartat de Convocatòries de la pàgina web de FGV se’n va a procedir a esta nova fase d’entrega/recollida de documentació.\nA continuació es relacionen els aspirants que, en esta nova fase d’arreplega de documentació, són convocats. La llista es presenta per ordre alfabètic i recull aspirants que van quedar fora de la llista provisional i que en la llista preliminar de què formen part -una vegada ordenades esta última segons establix el punt 5 de les Bases Generals-, ocupen un número d’ordre que ha quedat inclòs dins de la quantitat de persones convocades.\nEn la relació es detalla, per a cada aspirant, el lloc, data i horari en què haurà d’aportar la documentació. Es prega a les persones interessades que revisen les normes de la convocatòria amb detall quant a acreditació, a fi d’agilitzar l’arreplega de documents i evitar molèsties.\nNo s’arreplegarà cap documentació presentada en data o lloc diferent de l’indicat, llevat que s’acredite fefaentment causa de força major. En este sentit, s’informa que s’acceptarà documentació presentada per persona diferent de l’interessat, sempre que porte els originals dels documents o que les còpies estiguen compulsades.\nDescarrega el llistat dels aspirants en .pdf en pestanya nova\nLloc recollida de documentació\nValència, Partida de Xirivelleta s/n, saló d’actes, parada metro València sud, línies 1, 2 i 7\nAlacant, Avd. La Vila Joiosa nº 2 (estació de La Marina)


Teatre familiar amb ‘Mare Terra’\nLa companyia Príncep Totilau presenta 'Mare terra'. || CEDIDA\nLa companyia Príncep Totilau revisita l'Auditori Municipal aquest diumenge\nLa temporada de teatre familiar a l’Auditori Municipal Miquel Pont obre diumenge, a les 12 h, amb Mare Terra ,de la Companyia Príncep Totilau. L’espectacle està pensat per a tota la família, “a partir dels 5 anys, per la complexitat temàtica del muntatge”, aclareix Marc Hervàs, director escènic i dramaturg de l’obra Mare Terra. “No és un conte popular, i per això creiem que potser si són nens gaire petits perdran el fil de la història”.\nEl muntatge està escenificat per titelles i actors i la temàtica gira al voltant de les preguntes que un nen de 5 anys fa als seus pares quan se’n va a dormir. “Preguntes amb relació a la naturalesa, com per què la Terra és rodona, per què el sol crema...”, diu Hervàs.\nMare Terra parla de l’aparició i desenvolupament de la vida a la terra. Per escriure l’argument, “hem fet molta cerca científica, sobre les teories de l’evolució, l’aparició de l’univers amb el big bang...”, i també de fets que encara no estan clars, com les primeres formes de vida.\nLa Companyia Príncep Totilau dona forma a tot això i ho explica, alhora, des de l’òptica d’un protagonista, el Bernat, “que és el nom real del nostre fill, que també ens fa aquestes preguntes, i a qui hem volgut fer un petit homenatge a l’obra”.\nEl tema del muntatge també ens situa davant la por dels nens al canvi climàtica “i de com ens estem carregant el planeta”, afegeix Hervàs. L’obra, molt visual, també compta amb música enregistrada que explica algunes escenes, sense gaire text. “Ho hem escenificat de manera que s’entengui bé”.


Geralt de Rivia /1\nEl Último Deseo és el primer volum (d'un total de 7) de la saga fantàstica de Geralt de Rivia.\nAquest primer volum és introductori, se'ns presenta el personatge principal (Geralt de Rivia), un bruixot mutant que treballa aniquilant monstres en un món de fantasia medieval com tant d'altres.\nOn recau doncs, la bona crítica d'aquest llibre? Doncs per l'estil que imposa Sapkowski: Dinàmic però també profund, amb uns diàlegs magnífics i amb una combinació de retòrica i acció molt ben aconseguida. L'autor proposa temes que a priori semblen previsibles però en que llurs arguments poc a poc van sent tombats per finals poc esperats i oberts.\nSapkowski combina el conte popular (Hi ha alguna història basada directament en "Blancaneus") i la tradició fantàstica centreeuropea. (tradició que per desgràcia a les nostres terres s'està perdent) en un món de màgia i monstres, d'elfs i nans, de cavallers i reis. Potser aquest punt sí té un gust agridolç per recordar-nos a Tolkien o a qualsevol franquicia de fantasia medieval, però repeteixo que la qualitat literària m'han semblat més altes que les d'altres sagues.\nL'estructura d'aquest primer volum és la d'una sèrie de contes curts on se'ns presenta tan la figura del protagonista com la del món on es desenvolupa la història. Quasi tots els contes tenen un rerafons on es deixa anar una mica d'informació que suposo que s'anirà completant en futurs volums de la saga. Ens presenta algunes línies argumentals que de ben segur continuaran en els propers volums.\nA destacar que la millor història és precisament la que dóna titol a aquest primer volum: "El Último Deseo". També molt interessant és "El Mal menor" i "El Confín del mundo", precisament perquè se'ns obren les línies argumentals de que parlava anteriorment. Els dos primers contes, són força introductoris.\nHa estat un primer pas interessant. Esperarem a veure com es resolen els altres.


Lloret de Mar acull el 3r congrés del Sindicat Intercomarcal de Serveis de les comarques gironines La Força dels Serveis — Ajuntament de Lloret de Mar\nSou a: Inici / Ajuntament / Comunicació i publicacions / Sala de Premsa / Lloret de Mar acull el 3r congrés del Sindicat Intercomarcal de Serveis de les comarques gironines La Força dels Serveis\nLloret de Mar acull el 3r congrés del Sindicat Intercomarcal de Serveis de les comarques gironines La Força dels Serveis\nHa tingut un centenar de participants i es tracta del primer congrés presencial al Teatre de Lloret des de l’inici de la pandèmia\nLloret de Mar ha acollit avui el primer congrés presencial des de l’inici de la pandèmia, ara fa més d’un any. Ramon González, secretari general de la Federació de Serveis de Catalunya; Belén López, secretària general del sindicat intercomarcal de les comarques gironines, i Josep Maria Montalbán, secretari general sortint, hi han participat juntament amb un centenar d’afiliats i afiliades\nAquest congrés ha comptat amb estrictes protocols de seguretat i salut com són una ocupació d’1/3 del total de l’equipament, un seient de separació entre cada dos participants, no contacte en zones comunes, gel hidroalcohòlic i ús de mascareta. El Teatre de Lloret, a més, disposa de personal per anar controlant i incidint en el compliment de les mesures.\nL’alcalde de Lloret de Mar, Jaume Dulsat, ha explicat que “des del 2014 l’atur registrat cada any al municipi havia anat millorant, de fet l'any 2019 hi va haver un increment de la contractació respecte al 2018 de més del 6,7%”. I hi ha afegit: “L’impacte que ha tingut aquesta pandèmia en l’estructura productiva del municipi és innegable”. Les dades de l’Observatori Lloret mostren que el 2019 hi va haver 17.599 contractes formalitzats (2.184 de fixos i 15.415 de temporals) i el 2020, 6.657 (1.299 de fixos i 5.358 de temporals), cosa que significa una caiguda del 62,2%. L’alcalde de Lloret, però, ha remarcat que “disposem d’indicadors que mostren que hi ha una alta motivació per viatjar i, tant bon punt les restriccions sanitàries ho permetin, estem segurs que hi haurà una ràpida recuperació”. Està previst, per exemple, que 370.000 vehicles surtin de Barcelona per Setmana Santa.\nEn el marc del congrés s’ha escollit el nou secretari general de la Federació de Serveis de CCOO a les comarques gironines. Es tracta d’Antonio Ferro, lloretenc, treballador a la cadena Guitart Hotels i afiliat a CCOO des de fa més de 30 anys. El nou secretari general ha explicat que: “Dins d’aquesta federació un dels sectors més importants és el de l’hostaleria i per això volem donar a Lloret la rellevància que té”. Antonio Ferro ha destacat que “és fonamental fer entendre tant a la població com als governs la importància que té el sector turístic, a Lloret i arreu de Catalunya i de l’Estat espanyol. Si s’enfonsa el turisme, s’enfonsa tot el teixit productiu i tota l’economia de la població”\narxivat sota: Actualitat, Treball, Congressos, Teatre


La despesa energètica creix un 40% més que el nivell de vida\nLa Taula del Tercer Sector demana un IVA reduït pels rebuts de l'energia\n3 min. Barcelona 27/02/2018 18:47\n651x366 Debat de la Taula del Tercer Sector sobre el preu de l'energia, factor clau en l'augment de la pobresa / Pere Virgili Debat de la Taula del Tercer Sector sobre el preu de l'energia, factor clau en l'augment de la pobresa / Pere Virgili\nL’any 2008 una família catalana pagava de mitjana 1.566 euros en energia. Al 2018 pel mateix consum estaria pagant 2.238 euros, és a dir, un 40% més. El preu de l’energia ha pujat de manera exponencial en els darrers deu anys, mentre que l’Índex de Preu del Consumidor (IPC) només ha crescut un 14,7%.\nLa crescuda dels cost de l’energia contrasta amb el tímid increment dels sous i el nivell de vida dels ciutadans. Aquesta és la conclusió de l’estudi presentat per la Taula del Tercer Sector, que denuncia la bretxa que s’ha creat els últims deu anys entre les despeses energètiques i el nivell de vida. Segons l’estudi, presentat en un debat a l’Ateneu Barcelonès amb la col·laboració del l’ARA, el preu de l’energia afecta de manera doble els usuaris: per una banda perquè no ha parat de pujar, i per l’altra perquè els ingressos no han augmentat.\nLa presidenta de la Taula del Tercer Sector, Francina Alsina, exigeix un preu més just en el subministrament: “Cal que la societatde reconegui que l’energia és un dret fonamental per tenir una vida digna. Segons les últimes dades de l’IDESCAT, més de 645.000 persones tenen dificultat per pagar el subministrament a Catalunya”. És a dir, hi ha mig milió llarg de persones que avui deuen estar passant fred a la seva llar. Alsina, a més, demana també més transparència a les empreses subministradores: “L’opacitat no afavoreix al consumidor”.\nEl Tercer Sector exigeix canvis immediats en la gestió del sistema per evitar la pobresa energètica. D’entada, insta l’administració a reduir la càrrega d’impostos sobre l’energia: “En la factura de subministrament tenim una part fixa, una part variable i una part d’impostos. L’IVA està al 21%. Si l’energia és un bé de primera necessitat, ¿no s’hauria d’aplicar un IVA reduït o superreduït, com permet la UE?”, qüestiona Marta Garcia, directora d’Ecoserveis i autora de l’estudi.\nCrítics amb el nou bo social\nLa Taula del Tercer Sector es mostra molt crítica amb la implementació del nou bo social de l’Estat, aprovat a l’octubre del 2017 sense atendre les propostes provinents de Catalunya. Per exemple, el bo social només contempla tarifes per l’electricitat, no pel gas, ni té en compte les diferents circumstàncies climàtiques estacionals i territorials. Creuen, també, que el bo social hauria d’incloure les famílies monoparentals en situació de vulnerabilitat –i en canvi no totes les nombroses, algunes de les quals no ho necessiten– i que hauria d’estar automatitzat, enlloc de basar-se en la desconfiança fiscal cap a la pobresa.\nEl representant de l’Associació Benestar i Desenvolupament, Antonio Toribio, demana, a més, una simplificació en el procés burocràtic per accedir al bo social: “Hi ha un problema de complexitat de dades que fa que moltes persones acabin per descartar el bo social. Hi ha gent que ja no hi arriba perquè és molt difícil accedir-hi”. De fet, es calcula que el 70% dels beneficiaris del bo antic no hi podran accedir.\nEl debat també ha servit perquè els representants de Càritas, Sònia Lacalle, i Creu Roja, Susanna Roig, alertessin del fet que les famílies en situació vulnerable prioritzin pagar la llar i el subministrament i deixin en segon lloc la despesa en alimentació o higiene. Lacalle assegura que es troben amb famílies que “cuinen menys i gasten menys en menjar. I també es dutxen menys per reduir el consum d’aigua calenta”.\nLes famílies en situació de pobresa energètica sovint no arriben als 800 euros mensuals –moltes tenen ingressos d’entre 300 i 600 euros– i la franja d’edat més perjudicada per aquest tipus de pobresa són les famílies monoparentals amb una mare i les persones majors de 65 anys.\nBarcelona porta al Suprem el decret estatal del bo social\nEl bo social energètic s'atorgarà en funció dels ingressos anuals\nCatalunya supera els 3.700 casos diaris de covid-19 i frega el centenar de morts, i el risc de rebrot s'enfila fins a 552


Els mitjans de comunicació actuals: veritats o mentides « Aula virtual dels cursos de català del CNL d'Osona\nEls mitjans de comunicació actuals: veritats o mentides\nEls mitjans periodístics que hi ha hagut al llarg de la història, premsa escrita, ràdio, TV no tenen res a veure amb els actuals mitjans de comunicació, quan a la darreria del segle XX apareix Internet, i amb la immediatesa que això suposa en la transmissió de notícies.\nAbans era molt més fàcil manipular la informació, però des que Internet és accessible a les llars, telèfon mòbils, Ipad, Ipfhones… i aquesta es pot contrastar d’una manera fàcil i còmoda , es fa més difícil que ens puguin manipular les notícies.\nPer mitjà dels xats, fòrums o per mitjà de les xarxes socials, podem veure les opinions de la notícia i els diferents punts de vista. La incorporació de quasi tota la premsa escrita al món digital també ens facilita aquesta tasca.\nL’altra qüestió és saber si aquests mitjans tècnics que tenim ens diuen veritats o mentides. La investigació d’aquest tema ja dependrà de la credibilitat dels diferents canals als quals accedim. O bé que aquests mitjans siguin sensacionalistes i vulguin captar l’atenció del lector exagerant la notícia.\nNo cal oblidar, però, que això també passa amb els mitjans de comunicació tradicionals, i que la notícia reflecteix la ideologia política del mitjà o del periodista que la trasmet. Això, però, és lícit i lògic, ja que amb l’opinió es reflecteix la tendència política del diari, per exemple.\nEn conclusió, la tècnica ens ha facilitat l’accés a la informació. No podem culpar qui ens diu veritats o mentides. Cal que siguem capaços nosaltres mateixos de fer aquesta anàlisi sense culpar els mitjans de comunicació. Tenim els elements suficients per esbrinar-ho sense cap problema. Penso que només és qüestió de criteri.\nGrafits: art o incivisme >> << Agressivitat en l’esport


Les mètriques d'email màrketing essencials que hauries de conèixer\nHi ha moltes coses a dir sobre com fer bé l'email màrketing. Podríem parlar durant dies sobre els components més crítics d'un correu electrònic optimitzat, errors de màrketing de correu electrònic habituals i exemples d'email màrketing que inspiren. Però al final del dia, no importa com de ben optimitzats estiguin els teus correus electrònics si no pots veure els resultats dels seus esforços.\nAixí que abans d'enviar el teu següent correu electrònic, fes una pausa durant uns minuts i pregunta’t: quin és l'objectiu de la meva campanya d’email màrketing? És per fer créixer la meva base de dades de subscriptors? Generar més clients potencials? Per convertir més oportunitats de leads existents en clients? Decideixis el que decideixis el teu objectiu és (i en pots tenir més d'un), és averiguar quines mètriques necessites per fer un seguiment i determinar com estàs progressant cap a aquest objectiu.\nAra farem una ullada a les mètriques que has de prestar atenció per dirigir els teus esforços en una campanya d’email màrketing. Començarem per aquelles mètriques, per les quals cada empresa o marca ha de fer el seguiment, i després veurem com pots unir i relacionar certes mètriques per complir amb els teus objectius específics.\n6 mètriques d’email màrketing que has de seguir\n1). Percentatge de clics\nEl percentatge de clics (CTR) és probablement la primera resposta que obtindràs quan a un professional se li pregunta sobre quines mètriques de correu electrònic rastreja. Aquesta és la mètrica d’email màrketing del "dia a dia", ja que et permet calcular fàcilment el rendiment de cada correu electrònic individual que envies. A partir d'aquí, pots realitzar un seguiment de la teva CTR en el temps.\nEl CTR també s'utilitza amb freqüència per determinar els resultats de les proves A/B, ja que aquestes proves són sovint dissenyades amb la intenció de trobar noves maneres d'obtenir més clics en els teus correus electrònics. El percentatge de clics és una mesura molt important per a tots els professionals de l’email màrketing. Et dóna una visió directa de la quantitat de persones de la teva llista que estan compromeses amb el teu contingut i estan interessades en aprendre més sobre la teva marca o la teva oferta.\n2). Taxa de conversió\nDesprés que un destinatari de correu electrònic hagi fet clic a través del teu correu electrònic, la propera fita és aconseguir que es converteixi a través de la seva oferta. En altres paraules, has d’intentar aconseguir que realitzin l’acció que els demanes en el teu correu electrònic. Així que si envies un correu electrònic oferint al teu públic l'oportunitat de descarregar, per exemple, un llibre electrònic gratuït, obtindràs conversions de les persones que es descarregui aquest e-book.\nUna conversió està lligada directament a una cridada a l'acció en el teu correu electrònic. Aquesta cridada a l’acció ha d'estar directament relacionada amb l'objectiu general del teu email màrqueting. La taxa de conversió és una de les mètriques més importants per determinar el grau en el qual estàs assolint els teus objectius.\n3). Percentatge d'abandonaments\nLa taxa de rebot mesura el percentatge de missatges de correu electrònic enviats que no han pogut ser lliurats a la safata d'entrada del destinatari. Hi ha dos tipus de rebots per rastrejar: el rebot “dur” i el rebot “suau”.\nEls rebots suaus són el resultat d'un problema temporal amb una adreça de correu electrònic vàlida, ja sigui perquè una safata d'entrada està plena o hi ha un problema amb el servidor del destinatari. El servidor del destinatari podrà recuperar aquests correus una vegada el problema desaparegui.\nEls rebots durs són el resultat d'una adreça de correu electrònic vàlida, tancada, o inexistent, i aquests missatges de correu electrònic mai no seran lliurats amb èxit. Has d'eliminar immediatament les adreces de rebot dur de la teva llista de correu electrònic, ja que els proveïdors de serveis d'Internet (ISP) utilitzen les taxes de rebot com un dels factors clau per determinar la reputació d'un remitent de correu electrònic. Tenir massa rebots durs pot fer que la teva empresa es vegi com un spammer als ulls d'un ISP.\n4). Taxa de creixement de la llista\nA part de les mètriques de cridades a l'acció (CTR i taxes de conversió), també voldràs està atent a l’increment o la pèrdua de destinataris de la teva llista. Per descomptat, un dels teus objectius ha de ser fer créixer la teva llista per ampliar l’abast de la teva difusió, ampliar el teu públic, i posicionar-te com una indústria líder de pensament. Però ho creguis o no, hi ha una descomposició natural de la teva llista de màrketing per correu electrònic que expira en un 25% cada any. Això significa que és més important que mai prestar atenció a fer créixer la teva llista de subscriptors i mantenir-la en una mida “saludable”.\n5). Intercanvi d'email / velocitat d'enviament\nLa velocitat a la qual els destinataris de correu electrònic comparteixen la teva adreça de correu electrònic amb altres persones pot no semblar tan significativa, però és sens dubte una de les mètriques més importants a l’hora de fer un seguiment.\nPer què? Perquè aquesta és la forma més ràpida de generar nous contactes. La gent que forma part de la teva llista de correu electrònic ja la tens introduïda a la teva base de dades. Així, mentre que la conversió continua sent un objectiu principal, això no ajuda a atraure nous clients potencials. Per tant, has d’animar els teus lectors a compartir la teva adreça de correu electrònic entre els seus amics o companys si troben que el contingut és útil i començar a rastrejar totes les persones noves que es podrien afegir a la base de dades per mitjà d’aquest sistema.\n6). ROI general\nIgual que amb tots els canals de màrketing, hauries de ser capaç de determinar el retorn de la inversió total de les teves campanyes d’email màrketing. Si encara no ho fas, pots establir un sistema de SLA que assigna diferents valors per a diferents tipus de clients potencials en funció de la seva probabilitat de generar ingressos per a la teva empresa.\nQuants de cada un d'aquests tipus de clients potencials has generat a través de l’email màrketing? Com es tradueix això en ingressos potencials? I en ingressos reals? Aquestes són els tipus de mètriques que t'ajudaran a demostrar davant el teu cap i el teu equip de vendes, com de valuós és l’email màrketing com un canal que impulsa resultats reals i tangibles.\nQuines mètriques basades en les teves metes has d’analitzar\nL'objectiu de la teva campanya d’email màrketing pot ser molt diferent als objectius d'una altra empresa del teu sector, i fins i tot pot variar dins de la teva pròpia empresa en el temps. Però, de nou, és crucial que determinis exactament què és allò vols aconseguir amb el teu màrqueting per correu electrònic abans de començar (o continuar) per enviar i mesurar els teus correus electrònics.\nHeus aquí com pots alinear el teu objectiu específic amb les mètriques clau\n1). Llista de subscriptors i taxa de creixement\nSi la teva atenció se centra en el creixement de la part superior del seu embut de vendes (atraure més visitants al teu lloc web, aconseguir més subscriptors del blog, etc.) el teu objectiu anirà encaminat a fer créixer la teva llista de subscriptors. Els teus correus electrònics contindran cridades a l'acció de l’estil "Subscriu-te al nostre blog" o "Uneix-te al llistat de correu electrònic setmanal." Així que per descomptat, la mètrica més important per fer el seguiment d'aquest objectiu és la taxa de creixement de la teva llista de subscriptors.\n2). Nous (o totals) leads potencials generats\nPotser en lloc de centrar-te en subscriptors, desitges augmentar la generació de leads (clients potencials). Si aquest és el cas, l'enviament de correus electrònics ha d’anar enfocat a oferir contingut per generar aquests leads. En altres paraules, el contingut ha de requerir que el teu lector completi un formulari de contacte per poder accedir al contingut.\nSi l'objectiu de la teva campanya d’email màrqueting és generar leads, has de fer el seguiment de quants leads estàs capturant al llarg dels dies i mesos. Pots decidir centrar-te en tots els clients potencials generats, o només els més recents agregats a la base de dades, en funció de les teves prioritats.\n3). Taxa de conversió – Nombre de clients aconseguits\nPotser el teu objectiu és enfocar-te més cap al centre / inferior del teu embut de màrketing, i convertir més els teus clients potencials en clients reals. Si aquest és el teu objectiu, els missatges de correu electrònic que has d’enviar han d’oferir continguts més estretament relacionats amb la teva empresa i el teu producte o servei. Les teves cridades a l'acció poden incloure "Obtingues una demostració", "Vegi un vídeo del nostre producte en acció" o "Iniciï una prova gratuïta." Si aquest és el teu objectiu, has de fer el seguiment dels canvis generats en la teva taxa de conversió de leads en clients.\nPer obvi que et sembli tot això, et sorprendries sobre la quantitat de professionals de l’email màrketing que determinen els seus objectius i després no es molesten a fer seguiments de com progressa aquest objectiu. Assegura’t que ets capaç de realitzar un seguiment cap a l’assoliment de la teva meta i busca acuradament qualsevol canvi per redireccionar l’estratègia si no funciona tal i com l’havies planejat.\n2 mètriques que no necessiten un seguiment continuat\nVal la pena esmentar que també hi ha un parell de mètriques de màrqueting de correu electrònic que realment no cal fer-ne un seguiment d’aprop.\n1). Taxa d’obertura\nLa majoria dels professionals s’obsessionen a l’intentar millorar les línies de l’assumpte del correu electrònic per augmentar la taxa d’obertura dels emails. Això pot tenir un impacte positiu – quants més correus s’obrin més probabilitats de convertir hi ha- però l’aspecte més important és centrar-se en optimitzar els percentatges de clics.\nPer què diem això? Dons perquè la taxa d'obertura és en realitat una mètrica molt enganyosa per diverses raons, però la més important és que un correu electrònic només es detecta com a "obert" si el receptor també rep les imatges incrustades en aquest missatge. I un gran percentatge dels usuaris té el correu activat amb imatge-bloquejada en el seu compte. Això vol dir que si obren el correu electrònic, no s'inclourà en la teva taxa d'obertura. Per això és un indicador imprecís i poc fiable per als professionals.\n2). Taxa de cancel·lació\nIgual que amb la taxa d'obertura, la taxa de cancel·lació de subscripció no és una imatge fiable per determinar l’estat de salut de la teva llista de correu electrònic. Molts subscriptors que estan cansats de rebre missatges de correu electrònic de la teva marca no es molesten a passar pel procés de cancel·lació de subscripció formal. Simplement deixen d'obrir-los, llegir-los o fer clic en els missatges.\nPer mesurar el nivell de compromís dels subscriptors és molt més eficaç mesurar els percentatges de clics i les taxes de conversió. Comprovar la taxa de cancel·lació de subscripció mensual és útil per calcular la taxa global de creixement de la teva llista, però només per fer-hi una ullada de tant en tant.\nTingues seny del tipus de mètriques que utilitzes i assegura’t que ets capaç de mesurar amb eficàcia el rendiment individual del teu correu electrònic, la salut de la teva llista i el seu progrés cap als objectius generals. Si ets capaç de determinar cada un d'aquests aspectes, estàs en el camí correcte per crear una campanya d’email màrketing més eficaç.\nQuines són les mètriques més importants per a tu? Pots explicar-nos-ho en els comentaris o seguir la conversa en el nostre grup de LinkedIn.\nPer saber més sobre l'email màrketing, descarrega't el nostre ebook.


ÀNGEL GUIMERÀ. ARTÍFEX DEL PATRIOTISME MODERN - Front Nacional de Catalunya - FNC\nFNC / Opinions / ÀNGEL GUIMERÀ. ARTÍFEX DEL PATRIOTISME MODERN\nQue Àngel Guimerà fou un patriota i nacionalista català comparable a un independentista formal de l’actualitat és quelcom innegable que convé fer palès més sovint del que alguns historiadors o personatges inflats de vent de la nostra cultura ens volen fer creure.\nEn un altre article d’aquest lloc web ja expliquem abastament tot el pensament polític de Guimerà. Avui, ens centrarem en el llenguatge que fa servir un dels poetes i dramaturgs més rellevants de la nostra història literària per a mostrar un missatge polític que incomoda tant l’espanyolisme més colonialista que ens toca patir, com el pseudoindependentisme que viu de la menjadora social a la qual ha pogut accedir amb més o menys traça.\nPer a posar en context el lector pacient amb ganes d’aprendre i no de consumir inputs fàcils del Twitter, cal que ens traslladem primer al mes de març del 1892.\nLes Bases per a la Constitució Regional Catalana, més conegudes com les “Bases de Manresa”, són una de les fites històriques més importants del catalanisme i el nacionalisme polític del nostre país.\nTot i la insistència, massa sovint sospitosa, de gran part de l’historicisme modern català assegurant que aquesta fita en cap cas no va ser un projecte independentista sinó quelcom simplement autonomista, cal entendre diversos conceptes, el primer del qual es bàsic: l’autonomia de la qual es parlava a finals del segle XIX no té res a veure amb l’escarransida comunitat autònoma que ens toca patir a finals del XX i inicis del XXI.\nQuan els nostres avantpassats parlaven d’una autonomia, feien referència a una de les accepcions clàssiques que arreu del món entenen: la facultat de governar-se, un territori o nació, per les seves lleis pròpies, encara que romangui unit a un ens del qual forma part.\nTot partint de la influència d’un tradicionalisme que podríem anomenar foral, l’autonomia que es vol construir és un retorn, tal com diu el discurs d’Àngel Guimerà que tot seguit comentarem, a la Catalunya dels temps del rei Ferran el Catòlic, la qual cosa ens acosta més a la independència que no pas a aquesta patètica situació territorial que patim actualment.\nLa causa que una bona part dels historiadors nostrats obviïn segons quines paraules i tergiversin el sentit polític del que es deia en el passat, és quelcom que algun dia hauran d’explicar\nPerò, abans de continuar, cal tenir present que una fita d’aquestes característiques no neix pas per generació espontània. El moviment de recuperació nacional apareix molt tímidament abans del segle XIX (amb testimonis escrits escadussers), i durant la primera part d’aquest segle es va posant la llavor del que serà, no sols la Renaixença, sinó tot allò que se’n derivarà a continuació.\nPer resumir la qüestió, cal dir que ja veníem del Congrés Catalanista (posteriorment dit “Primer” a causa dels següents que es van fer, però que ja tenien poc a veure amb aquest) presidit per Valentí Almirall el 1880, i en el qual ja es va reivindicar una escola catalana i en català (i malgrat el pas dels anys, encara som aquí, per molt que els optimistes “lliristes” de torn diguin que s’ha avançat molt positivament en aquest sentit); de la fundació del Centre Català, dos anys després, i de la presentació del Memorial de Greuges al Rei Alfons XII, el 1885, que reivindicava la història i els valors i posicionaments morals i materials de Catalunya que calia que fossin reconeguts i restituïts.\nDe tots aquests moviments neix, l’any 1887, la Lliga de Catalunya, on ja era present Guimerà. Aquesta fou la primera organització política clarament nacionalista, tot i que no podem parlar encara de partit com a tal.\nParlem d’una formació clarament conservadora des de molts vessants, fins al punt que algunes persones que hi eren al bell començament, com el mateix Valentí Almirall, amb tendències polítiques republicanes i d’esquerres, se’n varen separar.\nLa Lliga de Catalunya (no la confongueu amb el partit d’en Cambó) va aconseguir un triomf polític rellevant —gràcies als esforços i la tenacitat, sobretot, d’un dels seus membres destacats, Narcís Verdaguer i Callís—, com ara la retirada de l’intent de reforma del codi civil espanyol, que pretenia destruir el dret civil i penal català, una de les poques institucions que es van salvar de l’ensulsiada del Decret de Nova Planta del 1716.\nEl 1891, amb motiu de la campanya per la defensa del dret català es va crear la Unió Catalanista: una adhesió de la Lliga de Catalunya amb diverses entitats catalanistes que acabaria esdevenint partit el 1901, amb les habituals escissions, baralles i desunions pròpies del nostre moviment nacional (com passava també arreu d’Europa).\nAquesta primera Unió Catalanista fou l’entitat que va convocar l’Assemblea de Manresa que redactaria les famoses Bases, les quals, en forma de Constitució, havien estat escrites, en part, pel mateix Guimerà, en una redacció provisional.\nAixò ens demostra un home fortament implicat en la política del país, encara que, d’entrada, no formés part de cap partit. És a dir, és la demostració clara que ésser poeta i dramaturg no representa cap contradicció amb tenir una forta activitat política, en el més pur estil britànic.\nL’Assemblea es va fer, doncs, a Manresa, al Saló del Consistori de la Ciutat, del 25 al 27 de març del 1892. No se sap ben bé per què es va triar aquesta ciutat, però hom pensa que fou per la gran quantitat d’entitats i publicacions diverses de caire patriòtic que havien sortit a la capital del Bages.\nEn la segona sessió del dissabte dia 26, a Guimerà li va tocar defensar la tercera base i el contingut doctrinal del que seria una futura Constitució Catalana per a una autonomia realment autònoma.\nRecordatori de les Bases\nNomés a tall de recordatori, us transcrivim dues de les bases que van ser aprovades per la majoria absoluta dels assistents, i en les quals es pot observar com som ara de lluny d’aquelles idees polítiques en comparació amb els estatuts de pa sucat amb oli que tenim.\nPer exemple, la Base tercera diu: “La llengua catalana serà l’única que, amb caràcter oficial, podrà fer-se servir a Catalunya i en les relacions d’aquesta regió (SIC) amb el poder central”. Tot i fer servir el nom “regió”, que per a un independentista actual és del tot inacceptable, allò que s’hi diu és ni més ni menys el que proposa tot independentista honest avui dia, i el que proposa el FNC, especialment.\nO un altre exemple: la Base quarta: “Sols els catalans, ja ho siguin de naixement, ja per virtuts de naturalització, podran ocupar càrrecs públics, fins i tot tractant-se dels governatius i els administratius que depenguin del poder central. També hauran de ser exercits per catalans els càrrecs militars que comportin jurisdicció.” Aquí hi ha molt a dir, però només en començar ja exposa que per ser català hi ha dos fets fonamentals, per dret de naixement o per naturalització, també allò que s’esdevé en qualsevol país del món mínimament seriós. I, en definitiva, com passa arreu, hi ha algú que veritablement, i com ha de ser, “reparteix carnets de català”, com hi ha algú que reparteix carnets d’identitat espanyola o, als EUA, on algú et dóna la Green Card per a ser un ciutadà del país després d’haver fet un examen com cal.\nEl discurs de Guimerà\nAquest famós discurs altament patriòtic, que enerva molts historiadors, sovint és tractat amb condescendència: en diuen “englantina en prosa”, per mirar d’explicar les dèries d’aquell bon home, que sabia fer bon teatre, però que potser només era un idealista il·luminat; o bé, els historiadors més molestos pel patriotisme que destil·la, l’han definit com un batibull de tòpics sentimentals i romàntics. És curiós que, quan comenten discursos semblants de personatges que enalteixen la “nación española”, no fan servir aquests arguments.\nSi bé és cert que Guimerà recorre al gloriós passat històric del país i a la força, al tarannà i a la voluntat de la seva gent, cosa que fa reiteradament -com, d’altra banda, fan tots els grans homes en els seus discursos a les seves respectives nacions- no deixa cap marge per a algú que dubti sobre una forma de pensar que avui mateix definiria tot independentista (evidentment, no processista).\nPatriotisme Nacional Català sense vergonyes inútils\nNo transcriurem tot el discurs, ja que és fàcil de trobar per internet i el context s’entén per ell mateix. Però hem volgut fer un petit extracte a tall d’aforismes que resumeixen al cent per cent aquest pensament de “la meva ànima, cada dia més catalanista”, com ell mateix exposa, i que, malgrat els termes “autonomia” i “regió”, semblen parlar més d’una independència que no de cap altra cosa, i si no la demanaven obertament aquells catalanistes (tot i que a Espanya ja feia anys que els tractaven de separatistes), en realitat era el que de debò reclamaven.\nHeus aquí alguns exemples, amb la finalitat que fins i tot els més crítics s’adonin que no és pas una obsessió de l’autor o del partit al qual sóc inscrit, sinó un grapat de paraules que per elles mateixes diuen les veritats que fan de mal sentir a Espanya i, fins i tot, a Catalunya:\n“Siguin de flors o de ferro les cadenes que lliguin estretament la nacionalitat catalana a les altres nacionalitats espanyoles, les cadenes sempre seran cadenes. Si són de flors, embruteixen i efeminen; si són de ferro, seguen els braços per al treball, envileixen i, a la fi, acaben la vida.”\n“Fora, doncs, d’aquest poble, els lligams enervadors! (…) Fora aquests jous i entrebancs de males arts, que no els hi posaren mai sos antics senyors, molt més pràctics que no pas els senyors d’ara!”\n“Catalunya ha respirat i ha glatit tot temps per aquesta autonomia (…) tampoc no ha volgut admetre com a naturals la llei d’altres Estats quan era la força qui volia imposar-les. Per això ha llençat sempre, tan lluny com li han permès les energies, tota imposició forastera.”\n“I quan no ha pogut, (…) amb el despòtic centralisme, fa el que fa el mar amb els cadàvers: que els aguanta fins que un dia els escup a la sorra. Cada generació de catalans és una onada sobre la mar de la vida. Tant de bo sia la nostra l’onada poderosa que llenci a la platja el cadàver corromput i repugnant del centralisme!”\nClarament apareix la paraula maleïda a mig discurs:\n“Que Catalunya tot ho va fer per a conservar la seva independència.”\nI tot fent un repàs històric rebla el clau tot explicant d’on vénen exactament tots els nostres mals:\n“…on es consumà el més afrontós dels atemptats, per mans venudes als castellans, es posà a Casp, la nostra independència.”\n“Com és que no pot reclamar, i més que reclamar, exigir en el temps que calgui que se li torni a la nació catalana tot allò que se li anà arrabassant, començant el lladronici després de la mort de Ferran el Catòlic?”\nI fetes aquestes consideracions històriques, diu les veritats de l’independentisme actual en ple segle XIX, tot titllant d’“embrutidor unitarisme” l’Espanya que tant enamora quatre pelacanyes:\n“…la nació espanyola, quin lloc més vergonyós no ocupa dintre la civilitzada Europa! Quin lloc més pobre i vergonyós la pàtria de Carles V. Aquella de la fanfarronada que el sol no se li ponia (…) la nació espanyola que al llarg dels segles, no ha donat pas grandeses, sinó desgavells i misèries.”\nI fa una analogia que, curiosament s’ha fet darrerament, sobretot pel que fa l’estat de la jurisprudència d’ambdós països:\n“Espanya, col·locada a un extrem d’Europa, com està col·locada a l’altre extrem Turquia. S’assemblen molt al present la pàtria de la Porta Sublim a la pàtria de la Porta del Sol. Portes les dues que s’obren cap a l’Àfrica.”\nI ja aleshores fa una anàlisi de la situació catalana, amb la qual ens adonem que la cosa no ha millorat pas gaire:\n“El vigor, l’enteresa del caràcter d’aquest poble (català) està adormit. El cor escassament glateix per la pàtria; el negoci de cadascú és el que mou el conjunt de la raça. No es coneix el passat de la nostra terra. La corrupció puja a les muntanyes.”\n“Tot cau, tot s’enfonsa, tot s’esmicola dintre de Catalunya.”\nDoncs, si Guimerà ens veiés ara… I encara afirmava com s’actuava, en els temps gloriosos, amb la persona que tenia un càrrec polític i no obrava honestament:\n“…el diputat o conseller que faltava als deures de son càrrec, se’l desposseïa de l’honrosa vestidura i se’l castigava.”\nI sense embuts, Guimerà acaba dient:\n“Cal, senyors, que netegem el cel de Catalunya de la negra nuvolada que l’embruta.”\n“Tornem a aquella edat en què tot era català a casa nostra, des del bressol a la sepultura. (…) Treballem abans que arribi l’instant. (…) Glòria a un demà –tant de bo fos avui!– en què vegem lliure i dignificada altre cop nostra mare, la idolatrada Catalunya!”\nNo cal ni dir, com llegim a les cròniques d’aquell dia, que tot el públic va esclatar en una gran ovació. Aplaudiments i exclamacions, foren les paraules que es van escriure.\nEncara n’hi ha que pensaran que Guimerà fou un sentimental. Un patriota ple de bona fe, però allunyat de la realitat. Tanmateix, si hom ho vol llegir bé, el seu viatge al passat, només el fa per demostrar als catalans del seu temps, i encara als d’avui dia, que podem retornar sense manies a la Catalunya que existia lliure, independent, amb la seves lleis, amb la seva única parla.\nActualment, algunes paraules semblants a les que va dir Guimerà en aquest discurs les podem llegir al Twitter. L’autor, de seguida, serà tractat d’hiperventilat o de persona perillosament obsessiva amb Catalunya. Tanmateix, el nostre protagonista, i molts altres com ell, a l’època, no tenien tantes manies.\nÀngel Guimerà fou, sens dubte un dels artífexs del patriotisme modern. Ell, que va patir a les seves velleses el greuge de no poder veure estrenat a Barcelona (per ser massa catalanista) un dels seus darrers drames, Joan Dalla —l’obra que parla obertament del setge del 1714, amb Rafel Casanova com un dels protagonistes (tal com fan els nord-americans amb els seus herois a les seves pel·lícules)—, ens ha deixat un llegat que no podem oblidar, en les seves grans obres teatrals, els seus poemes immortals i, allò que més ha estat amagat: el seu pensament nacionalista, catalanista. Cal recordar sempre la figura d’un gran home que, com pocs n’hi ha hagut, ha sabut trobar i fer-nos veure l’ànima d’aquest país.\nNOTA: les transcripcions del discurs han estat traslladades al català modern, obviant l’escriptura prefabriana.


CaixaBank s'incorpora al mitjà de pagament mòbil Samsung Pay\nCaixaBank i Samsung Electronics han arribat un acord perquè aquesta última incorpori en la seva oferta de mitjans de pagament mòbil Samsung Pay a l'entitat financera. Així doncs, s'aconsegueix posar a disposició dels clients la innovació tecnològica més avançada en serveis financers i mitjans de pagament.\nCaixaBank pren el 25% de la companyia de peatge electrònic Bip & Drive\nAixí, l'entitat presidida per Isidre Fainé es converteix en el primer banc a Espanya que incorpora a la seva oferta de mitjans de pagament el servei de pagaments mòbils Samsung Pay.\nEls clients de CaixaBank i de imaginBank seran els primers que podran gaudir d'aquest nou servei de pagament mòbil, segur i de fàcil ús, que pot utilitzar-se per realitzar compres en gairebé qualsevol establiment del món on es pugui pagar actualment amb targeta de crèdit o dèbit contactless.\nCaixaBank va llançar el seu primer servei de pagament per mòbil, CaixaBank Pay, basat en tecnologia HCE, el passat mes de setembre, i aquest acord permet a l'entitat ampliar la seva gamma de serveis de banca mòbil.\nCaixaBank està desenvolupant la seva estratègia d'innovació en mètodes de pagament amb el propòsit d'incorporar en la seva oferta de serveis les últimes tendències a nivell global.\nAixí mateix, CaixaBank té com a partner principal en la seva estratègia de campanyes a Samsung, principalment en les accions que realitza per a la captació de nòmines i negocis.\nGràcies a aquesta col·laboració, durant els últims anys, PromoCaixa, filial del Grup CaixaBank, ha facilitat que més de 700.000 clients de l'entitat financera puguin gaudir dels últims productes de Samsung, entre els quals s'inclouen tablets, televisors i smartphones.


Diari de Girona convida els seus subscriptors a un tastet degustació - Diari de Girona\nLa transformació del centre mèdic ha propiciat l'entorn necessari pel desenvolupament d'Atles a Girona\nddg | girona 11.05.2018 | 11:26\ntastet degustació a Covica Empordà\nEl grup ATLES s´ha establert des del gener d´enguany a la Causse Clinic de Girona amb l´objectiu de potenciar l´especialització en les diferents àrees quirúrgiques dins del camp de la Traumatologia i Cirurgia Ortopèdica. La Traumatologia i Cirurgia Ortopèdica és una branca de la medicina que ha experimentat una gran evolució en les darreres dècades. Aquest fenòmen expansiu ha comportat l´ampliació constant dels coneixements i la millora de les tècniques quirúrgiques relacionades amb el tractament de les malalties i les lesions de l´aparell locomotor. En aquest context, aquest procés d´especialització dels professionals que s´hi dediquen és una tendència necessària per tal de garantir una pràctica basada en l´expertesa.\nATLES és un equip de 3 traumatòlegs i cirurgians ortopedes formats a l´Hospital de Bellvitge de Barcelona (Dr. Xavier Casanova Canals, Dr. Lluís González Cañas i Dr. Salvador Pedrero Elsuso). Cadascun d´ells dedica la seva activitat de forma exclusiva a l´atenció de determinades regions de l´aparell locomotor. És mitjançant aquesta especialització que el grup ATLES trasllada a la seva pràctica clínica els coneixements i les tècniques quirúrgiques de forma permanentment actualitzada. L´assistència i la participació d´aquest grup de cirurgians en diversos cursos i congressos especialitzats de forma periòdica en garanteix la seva formació continuada i els permet incorporar en la seva pràctica els constants avenços que van apareixent dia a dia en el món de la Traumatologia i la Cirurgia Ortopèdica.\nEl fet que des del 2015 la Clinica Causse estigui immersa en un procés de transformació integral de la mà del grup francès Axé Santé ha propiciat l´entorn necessari pel desenvolupament del grup ATLES a la ciutat de Girona. La remodelació completa de la seva àrea quirúrgica, amb l´actualització de tots els seus equipaments i modernització dels seus instrumentals durant els anys 2016 i 2017, permet la pràctica de la cirurgia en les condicions dels estàndards actuals més exigents. L´execució durant aquests mesos del projecte d´un nou edifici de consultes externes consolidarà la millora de la qualitat de les seves instal·lacions i dels seus serveis.\nAssistència mèdica individualitzada i integral\nEl ventall de la patologia de l´aparell locomotor és molt ampli i divers. Per tal de poder indicar un tractament adequat a cada cas particular, és fonamental obtenir un diagnòstic concret i específic del problema de salut de cada pacient. Aquesta fase diagnòstica es fonamenta en una entrevista mèdica guiada durant la primera visita, en una exploració física minuciosa i en l´ús de les proves complementàries que es consideri oportú realitzar.\nEn quant al tractament dels pacients, cal respectar de forma general l´estratègia d´esgotar les alternatives terapèutiques menys agressives abans d´indicar mesures quirúrgiques. En aquest sentit, cal tenir present que en moltes ocasions el pacient pot millorar els seus símptomes seguint unes senzilles recomanacions generals, incorporant alguns canvis en els seus hàbits posturals o dietètics o precisant durant un temps un correcte tractament rehabilitador.\nLa cirurgia és una alternativa de tractament que s´ha de plantejar o bé quan existeix alguna lesió estructural que s´ha de corregir necessàriament per a assolir l´objectiu de millorar la funcionalitat i el pronòstic de benestar del pacient, o bé quan mesures terapèutiques menys agressives no han tingut un resultat satisfactori. Per tot això, ATLES neix amb la intenció d´oferir una assistència mèdica individualitzada que plantegi a cada pacient l´alternativa de tractament més apropiada en cada moment evolutiu.\nLa col.laboració d´ATLES amb altres especialitats mèdiques com la Reumatologia (Dr. R. Valls), la Medicina de l´Esport (Dr. J. Molera, Dr. V. Melnyck), la Clínica del dolor (Dr. Jaramillo) o la Radiologia permet un abordatge multidisciplinar en el procés diagnòstic i terapèutic dels pacients. A més, també compten amb el servei assistencial imprescindible que ofereixen d´altres branques professionals del món terapèutic com la fisoteràpia, l´osteopatia, l´acupuntura, la dietètica i nutrició, etcètera.\nDe fet, ATLES defineix la seva visió de la pràctica mèdica basant-se en l´atenció i valoració integral del pacient, doncs considera que per a contemplar el tractament dels múltiples aspectes que sovint participen en l´aparició dels problemes de salut dels pacients és necessària l´aproximació professional des de diferents àmbits.\nDr. Salvador Pedrero, cirurgia del peu cirurgia protèsica de l´extremitat inferior\nEl Dr. Salvador Pedrero Elsuso és especialista en la Traumatologia i Cirurgia Ortopèdica del peu i l´Extremitat Inferior. Això inclou la cirurgia del peu i la cirurgia protèsica de genoll i de maluc. Actualment, el Dr. Pedrero desenvolupa la seva tasca assistencial a la Unitat de Patològica Sèptica de l´Aparell Locomotor a l´Hospital de Bellvitge, on ha obtingut gran experiència en el tractament de patologia protèsica complexe (recanvis protèsics). Realitza també activitat docent com a professor associat a la Universitat de Barcelona.\nDr. Xavier Casanova, cirurgia de la mà i l´extremitat superior cirurgia artroscòpica i de l´esport\nEl Dr. Xavier Casanova Canals, coordinador del grup ATLES, està especialitzat en la Traumatologia i Cirurgia Ortopèdica de la mà i l´extremitat superior i en la Cirurgia artroscòpica i de l´esport. La seva activitat quirúrgica està centrada en el tractament de les patologies que afecten l´espatlla, el colze, el canell i la mà, mitjançant tan tècniques obertes com artroscòpiques. També utilitza la microcirurgia per al tractament d´aquelles lesions del nervi perifèric que ho requereixin (per exemple, en la reparació dels nervis seccionats per ferides incises).\nCompta amb una àmplia experiència en el tractament quirúrgic de les lesions esportives tant de l´extremitat superior com del genoll (per exemple en la reconstrucció artroscòpica de les lesions dels lligaments creuats o el tractament artroscòpic de la luxació de l´espatlla). Actualment també treballa com a consultor de diferents mútues d´accidents de treball i del centre d´alt rendiment esportiu Cenit. A nivell acadèmic, és doctor del Departament d´Anatomia i Ciències Morfològiques de la Universitat Autònoma de Barcelona.\nDr. Lluís González Cañas, cirurgia de la columna vertebral\nEl Dr. Lluís González Cañas és especialista en la Cirurgia de la Columna Vertebral i compta amb més de 10 anys d´experiència en aquest camp. Actualment exerceix la seva activitat a la Unitat de Cirurgia de Raquis de l´Hospital Universitari de Bellvitge i a la clínica Quirón Teknon, a Barcelona. És especialista en el tractament quirúrgic de la patologia que afecta el raquis lumbar i cervical, com són les hèrnies discals, l´estenosi de canal lumbar (o canal lumbar estret) i les fractures vertebrals.\nTambé realitza tècniques intervencionistes percutànies per al tractament del dolor a la columna vertebral (lumbar i cervical): infiltracions facetàries, bloquejos miofascials, rizòlisi per radiofreqüència i altres tècniques com la vertebroplàstia o cifoplàstia per al tractament de les fractures vertebrals osteoporòtiques. És soci numerari del Grupo de Estudio de las Enfermedades del Raquis (GEER).\n2x1 en entrades per al Gran Circ de Nadal sobre gel


Prova de les sirenes de risc químic - somGranollers\nProva de les sirenes de risc químic\nDimarts es faran sonar els sistemes d'avís del polígon Congost, el parc del Lledoner i l'aparcament de mercaderies perilloses d'Adif\nDimarts, 2 d'abril de 2019 | 09:35h\nEl proper dimarts 9 d'abril es farà una prova de so de les sirenes d’avís de risc químic a la població. A Granollers el simulacre tindrà lloc entre les 10.20 i les 10.30 h. Aquesta serà la primera de les dues proves del 2019 que Protecció Civil de la Generalitat portarà a terme per comprovar el funcionament de les sirenes.\nLes sirenes de Granollers estan situades al Polígon Congost, al Parc del Lledoner i a l'aparcament de mercaderies perilloses (MMPP) d'Adif. La sirena, que sonarà durant deu minuts, consta de tres senyals d’un minut de durada separats per silencis de cinc segons. El so de final d’alerta és un senyal continu de 30 segons de durada.\nA Catalunya hi ha 89 sirenes a la xarxa d'avís per risc químic, situades en 39 municipis. Protecció Civil organitza els recursos humans i materials per millorar la resposta davant d'emergències per risc químic a través del pla PLASEQCAT.\nPer tenir més informació sobre com actuar en cas d'emergència de risc químic, es pot consultar la web de la Generalitat on s’hi recullen consells i es detallen els motius i el funcionament de les proves.\nEl dia del simulacre s'enviaran missatges a través de l'app de Protecció Civil (SMS, en el cas de les persones sordes) quan s'activin les sirenes, com en una emergència real. També podreu informar-vos-en a través del Twitter @emergenciescat amb l'etiqueta #ProvaSirenes.


Tema 3  | Genètica (UAB) | Unybook\n3. MITOSI I MEIOSI EMPAQUETAMENT DELS CROMOSOMES TOPOGRAFIA DELS CROMOSOMES METAFÀSICS Les característiques que es poden estudiar dels cromosomes són la seva mida, la posició del centròmer i la distribució de l’heterocromatina (patró de bandes).\nEn el cromosomes, quan es descondensa l’DNA, trobem dos tipus de DNA: l’heterocromatina i l’eucromatina. L’heterocromatina està molt més condensada i conté molt poques seqüències que codifiquen per algun caràcter, mentre que l’eucromatina està més laxa i conté moltes seqüències que codifiquen per algun caràcter. Un cromosoma tindrà diferents zones que seran heterocromatina o eucromatina. Per visualitzar això, s’utilitzen els patrons de bandes.\nEls patrons de bandes en els cromosomes ens marquen unes zones més clares i unes més fosques segons la naturalesa de la cromatina. Això s’aconsegueix amb una tinció determinada. Hi ha diverses tincions que ens permeten veure unes zones o unes altres.\n- - Bandes Q: es tenyeixen amb quinacrina i s’observa el cromosoma al microscopi de fluorescència. S’observen bandes clares i fosques.\nBandes G: es desnaturalitzen les proteïnes cromosòmiques amb tripsina i posteriorment es tenyeixen amb Giemsa. S’observen unes bandes clares i unes fosques.\nBandes R: s’escalfen els cromosomes i després es tenyeixen amb Giemsa.\nTambé s’observen bandes fosques i clares.\nActualment, hi ha tècniques de pintat de cromosomes més avançades que ens permeten veure el cariotip: cada parella de cromosomes és d’un color diferent. També hi ha pintats que permeten veure bandes de diferents colors dins de cada cromosoma (Chromosome Painting).\nFluorescent In-Situ Hybridization (FISH) NÚMERO DE CROMOSOMES (2N) EN ESPÈCIES El número de cromosomes és variable en cada espècie. La majoria d’espècies tenen entre 10 i 100 cromosomes.\nEXEMPLES Especie Ser humano (Homo sapiens) Guisante (Pisum sativum) Mosca fruta (Drosophila melanogaster) Ratón doméstico (Mus musculus) Lombriz intestinal (Ascaris) Paloma (Columba livia) Boa constrictor (Constrictor constrictor) Grillo (Gryllus domesticus) Azucena de trompeta (Lilium longiflorum) Helecho indio (Ophioglossum reticulatum) 2n 46 14 8 40 2 80 36 22 24 1260 El cromosoma 2 humà és fruit de la fusió de dos cromosomes dels nostres antecessors (en tenien 24).\nEl nombre de cromosomes no té perquè indicar la complexitat dels individus.\nCOM ES TRANSMETEN? Abans de la divisió cel·lular hi ha un moment que som 4n (genoma duplicat).\nRelació cicle cel·lular – mitosi – meiosi Abans de la mitosi Cromosoma metafàsic format per dues cromàtides germanes: DNA duplicat.\nDesprés de la mitosi Cromosoma en les cèl·lules filles després de la segregació.\nPer comptar cromosomes ens fixem en el número de centròmers funcionals en la fase S; per comptar el número de molècules de DNA ens fixem en el número de cromàtides.\nLa mitosi és la solució al problema de la divisió cel·lular i la constància en el número de cromosomes en les cèl·lules filles, mentre que la meiosi resol el problema de la presència de dos progenitors en els organismes sexuals i la constància del número de cromosomes entre generacions.\nLes etapes de la mitosi són profase, metafase, anafase ii telofase. Respecte la meiosi, s’emparellen els cromosomes homòlegs i a més una de les característiques associades a la meiosi és l’intercanvi físic real de gens entre cromàtides de cromosomes homòlegs (cromàtides no germanes, cosines).\nTots aquests descobriments es van fer a finals del segle XIX. L’any 1902 es van redescobrir les lleis de Mendel, just quan s’havia descobert la conducta de les cèl·lules a l’hora de la reproducció. Llavors van fer la gran síntesi.\nMeiosis i encreuament: quiasmes (punt de contacte entre cromosomes homòlegs).\nLa mitosi és conservativa (2n  2n), té lloc una divisió que dóna dues cèl·lules filles i no hi ha aparellament entre cromosomes homòlegs, mentre que la meiosi és reductiva (2n  n), tenen lloc dues divisions que donen 4 cèl·lules filles i sí hi ha quiasmes i entrecreuament. A més es dóna en cèl·lules gamètiques.\nTEORIA CROMOSÒMICA DE L’HERÈNCIA L’any 1902 Walter Sutton va veure que la segregació dels factors mendelians (al·lels) era consistent amb la segregació dels cromosomes durant la meiosi. Amb això, va deduir que: - Els gens i els cromosomes van en parelles Tant els al·lels com els cromosomes homòlegs segreguen en la proporció 1:1 en els gàmetes Diferents gens i diferents parells de cromosomes homòlegs segreguen independentment.\nTant ell com Mendel van veure que el comportament final dels cromosomes és probabilístic (migració aleatòria), que els gens es troben en els cromosomes i que el lloc que ocupa un gen en un cromosoma es denomina locus.\nPer dos caràcters, hi ha equiprobabilitat. Per tant els gens estan en els cromosomes i la 1a i la 2a llei de Mendel s’expliquen perfectament amb la meiosi.\nÉs a dir, que les lleis de Mendel s’apliquen a todo cristo sempre i quan sigui un organisme que pateixi reducció meiòtica, ja que són un reflex directe de la conducta dels cromosomes durant la meiosi. El moviment dels cromosomes determina els al·lels que portaran els gàmetes.\n- La primera llei de Mendel (segregació 1:1) s’explica per la migració aleatòria dels cromosomes homòlegs a pols oposats durant l’anafase I de la meiosi.\nLa segona llei de Mendel (transmissió independent) s’explica per l’alineació de cada parell de cromosomes homòlegs durant la metafase I de la meiosi.\nCROMOSOMES HOMÒLEGS EN METAFASE – Factors Mendelians Cada gen té quatre còpies degut a que el material genètic s’ha duplicat per portar a terme la mitosi o la meiosi. A més cada al·lel d’un heterozigot es troba en un cromosoma homòleg.\nLes lleis de Mendel s’apliquen a qualsevol eucariota que tingui una meiosi regular.\nEl cicle diploide (en moments concrets hi ha haploïdia) que predomina en la majoria dels animals és el següent: El cicle haploide (en moments concrets hi ha diploïdia) que predomina en fongs és el següent: El cicle diplohaploide en què s’alternen les dues fases i que és típic en plantes és el següent: CICLE DE VIDA DE DROSOPHILA MELANOGASTER ...\nGenética - Tema 3 (2017) Apunte


França llança un pla d'ajudes per a la indústria turística de 18.000 milions - Diari de Girona\nFrança llança un pla d'ajudes per a la indústria turística de 18.000 milions\nBars i restaurants de les àrees menys contagiades reobriran el 2 de juny Itàlia donarà 500 euros a famílies per gastar en hotels i albergs del país\nagències/ddg 14.05.2020 | 23:06\nEl Govern francès va anunciar ahir un paquet de préstecs i fons de 18.000 milions d'euros per reflotar la indústria turística i va avançar que si es manté la tendència actual de contagis, els bars i restaurants podrien reprendre la seva activitat a partir del 2 de juny en les àrees menys afectades per la pandèmia, la qual cosa en principi deixa fora París. El primer ministre, Edouard Philippe, va revelar aquesta mesura «sense precedents», amb la qual l'executiu espera ajudar a la subsistència d'un sector que dona feina a un milió de persones a França.\nUnes 62.000 empreses ja s'han beneficiat de 6.200 milions d'euros en préstecs garantits per part de l'Estat, en un context que el dirigent va descriure com «el major desafiament de la història moderna». Philippe va admetre que encara no és segur pronosticar com evolucionarà el turisme en els pròxims mesos, en la mesura que depèn també del nivell de contagis i a l'estiu hi pot haver «restriccions molt localitzades». Tot i així, va preveure que «els francesos podran anar de vacances per França el mes de juliol i el mes d'agost». «La indústria ha accedit a reemborsar qualsevol nova reserva si un rebrot dels contagis força la cancel·lació», va explicar Philippe en una compareixença pública. França ha registrat fins ara més de 178.000 casos i més de 27.000 morts per la pandèmia.\nA Itàlia, mentrestant, també estan aplicant plans de xoc per combatre les conseqüències socials i econòmiques de la pandèmia. Ningú no pot ser acomiadat durant cinc mesos amb el pretext de la crisi sanitària, i una part dels 600.000 immigrants clandestins serà regularitzada. A més les famílies italianes amb una renda inferior als 40.000 euros anuals, rebran un «bonus turístic» per valor de 500 euros per incentivar les seves vacances d'estiu a hotels i albergs italians. Són algunes de les mesures aprovades ahir pel Govern italià.\nLa bateria de mesures està recollida en un decret que preveu un import global de 155.000 milions d'euros, 55.000 dels quals seran en dèficit i la resta en impostos eliminats o retardats, en avals i finançament a les empreses i indústries. En algunes, les estratègiques, hi podrà entrar l'Estat amb la fórmula de la capitalització. Itàlia també vol donar molt més protagonisme a l'ús de la bicicleta i el patinet elèctric i donarà ajudes de fins al 60% del valor de l'aparell a qui en compri.\nbanyoles Malestar dels bars per no poder muntar les terrasses un dia abans de l'obertura.\nMolló Parc i la reactivació dels atractius turístics.


S'acaba l'hegemonia occidental en el món - Fòrums - Racó Català\nS'acaba l'hegemonia occidental en el món\n16.11.2018 07.02 h \nFa poc vaig veure un video molt interessant sobre la Xina (En anglès, Understanding the rise of China) i vaig quedar bastant impactat. Tots els de la meva generació portem sentint això de l'auge de la Xina, però venim dels feliços 90 on ens feiem palles amb les bestieses de Francis Fukuyama i no ens ho preníem seriosament. Les seqüeles encara duren, però ja no hi ha excusa. Les evidències són màximes. Només cal mirar i ja es veu que la Xina es menja el món. Occident no pot competir contra això que s'acosta. Trump només és el símptoma de que els EUA i el bloc occidental transitem cap a la perifèria. Econòmicament, políticament i també culturalment. S'acaba un cicle de 500 anys.\n21.11.2018 22.12 h \nLlarga vida al president Xi Jinping i la República Popular Xinesa\n▴#10020818  0  0\n02.05.2019 13.48 h \n▴#10026135  2  1\n03.05.2019 10.25 h \nEn el seu nivell.\n▴#10156226  0  0\n02.05.2019 21.42 h \nNo s'ha de subestimar la Xina, però dit això:\nLa Xina ha crecut gràcies a entrar als circuits de l'economia mundial, controlats encara avui en dia per Occident (i durarà encara una bona pila d'anys). Fa just un parell d'anys que la Xina va entrar a l'organització mundial del comerç. Ridícul.\nLa Xina no és un sistema liberal, reprimeix l'acció i el pensament dels individus. Dels uigurs, i dels xinesos també. Això atura la innovació i la prosperitat del país. Només si la Xina evoluciona políticament podrà fer ombra algun dia als EUA. Sabeu on són tots els enginyers informàtics xinesos bons? Treballant a Califòrnia, als Estats Units.\nA més, la meitat dels països veïns de la Xina li són hostils. No té l'avantatge americà de ser un continent (oblideu Canadà: no és un país geopolíticament independent; i oblideu Mèxic: no és un país funcional sinó la fàbrica bruta i lletja dels Estats Units).\n▴#10020818  1  0\nEl lliberalisme es va imposar el 1919 amb la primera guerra mundial. Si no anava perdent contra el autoritarisme. Hi ha mes prosperitat en el autoritarisme, el que passa es que no es reparteix. Et recordo que el Imperi Alemany anava camí a ser la primera potencia industrial en el 1900 (tan sols darrere dels EUA). Ara una guerra així ja no es possible. Tant els uigurs com els tibetans i altes minories són minories molt minories. El 90% (o mes) de la població es Han. Les minories estan sent forment assimilades i integrades. La majoria dels seus veins són uns merdes que s'aguanten per l'ajuda extrangera. Mongolia es independent perque des de l'epoca sovietica es esfera d'influencia rusa, per exemple.\n▴#10156675  0  0\nMcasas9.600 13 225 4.088\n03.05.2019 12.31 h \nLa Xina controla els mercats de deute públic internacional i és un actor de primeríssim nivell en termes econòmics. Respecte la innovació, el salt tecnològic i científic que ha fet la xina en les darreres dues dècades és espectacular. Només els fanàtics es creuen això de que la ciència i l'enginyeria només avancen en sistemes democràtics i hi han molts exemples que ho rebaten.\nL'única feblesa de la Xina és la seva poca influència a nivell polític i cultural fora de les eves fronteres. Però el projecte de la nova ruta de la seda pot canviar aquest últim aspecte...\n10.05.2019 21.54 h \nTambé la ciència avançava molt a l'URSS i mira com va acabar.\nEls països il·liberals perden a la gent intel·ligent, que n'emigra. La Xina està perdent xinesos intel·ligents a tot drap: i van a treballar als EUA.\n▴#10157123  0  0\nEts tant ruc que has negat la teva pròpia afirmació en un text que has escrit intentant justificar-la.\n▴#10164049  0  0\n02.05.2019 22.07 h \nNo ho sé xecs, la major part (excepte què l'oest està perdent la seva posició de poder, què és veritat) em sembla propaganda xinesa. Ni paraula de la invasió del Tibet ni que totes les "institucions descentralitzades" què diu són institucions fantasmes amb el govern central darrere... no sé. Si han de créixer els xinesos endavant, de Cadaqués cap allà què facin el que vulguin, però el noto molt persuasiu, de què m'està intentant persuadir?\nUn altre vídeo on diu bàsicament el mateix però amb més profunditat i és més recent.\n02.05.2019 22.16 h \nNo el coneixia aquest video, gràcies per enllaçar-lo.\nEl règim polític de la Xina evolucionarà, és evident. El seu creixement espectacular i l'ascens d'una classe mitjana faran canviar el règim tard o d'hora... però ja podem descartar aquella vella idea que el capitalisme necessita algun tipus de democràcia representativa per funcionar. Xina està desenvolupant un neo-mercantilisme que transformarà el món, també Occident. La Xina dibuixa un futur totalitari pel planeta.\n▴#10156703  0  0\n02.05.2019 23.52 h \nNo és questió de la Xina.\nLa Índia té també la mateixa població.\nAmb el descobriment d'Amèrica l'eix del món va anar a Occident pero normalment la primera civilització va ser Sumèria, a l'Àsia. El "centre" del món estava cap allà.\nEn canvi Europa i l'est d'Àfrica estàvem més aïllats.\nEl gran avantatge d'Europa era les seves tècniques de navegació(lògic tenint en compte la superioritat relativa en km de costa en comparació a Àfrica i Àsia) i una societat més dinàmica (capitalisme) i menys estructurada.\nOccident sempre ha estat menys orgullós i s'ha interessat més per Orient que a l'inrevés.\nLa Xina per orgull s'adormí i gràcies a l'excessiva jerarquia social, el seu emperador l'acabà aïllant.\nÉs lògic que per pes demogràfic Àsia agafi pes econòmic mundial.\nEl problema de la Xina és que com a país gran el seu sistema polític és autoritari i que un sistema autoritari tingui èxit és perillós a llarg termini per a la humanitat.\nLa democràcia fa les societats més pacífiques i igualitàries.\nQuan un país és massa jerarquitzat tendeix a fotre les culpes fora per alliberar tensió a les capes més desfavorides de la societat. Fa que aquestes se sentin millor atacant estrangers.\nL'autoritarisme a la Xina és el gran perill. No la Xina.\n03.05.2019 00.41 h \nUn pais com la Xina tan sols pot derivar cap al autoritarisme. Fins i tot Mao va seguir amb la tradició del Mandat del Cel. Una societat tán gran i necessitada d'ordre ha de caure en el autoritarisme si o si. Xina es el Imperi Alemany del 1900. Autoritari i centralista, i si no s'el para dominarà el món. A la Xina una guerra no seria possible. Per tant acceptem els nostres nous amos grocs.\n▴#10156837  0  1\n03.05.2019 04.15 h \nNo és veritat. Dels anys 70 fins els 2000 la Xina s'havia anat obrint i ara està tornant a reprimir-se. És el mateix procés que hem patit a Europa des dels 60 fins que ara també tenim un moviment repressor. No hi veig diferència.\n▴#10156874  0  0\n03.05.2019 12.11 h \nLa Xina es va obrir amb la mort de Mao . I perque Mao els tenia a tots acollonits i ben lligats. I amb la liberalització de l'economia cal si o si certa apertura. L'apertura va portar als fets de Tiananmen el 1989 i ara tornen cap enrere. Jo hi veig clarament moltes diferencies. Principalment perquè a la Xina no hi ha dreta tal i com la coneixem aquí. Ni dreta ni extrema dreta.\n▴#10156927  0  0\nfa 1 minut 280 respostes\nfa 37 minuts 114 respostes\nfa 42 minuts 25 respostes\n23.906 raconaires | 396 connectats (58 raconaires)


El CN Minorisa té la difícil missió de sorprendre un fort Catalunya, segon classificat - Regió7 :: El Diari de la Catalunya Central\nEl CN Minorisa té la difícil missió de sorprendre un fort Catalunya, segon classificat\nredacció 23.03.2019 | 00:17\nEl CN Minorisa té la difícil missió de sorprendre un fort Catalunya, segon classificat Regió7\nEn la quinzena jornada de lliga de la Primera Estatal femenina, el Club Natació Minorisa jugarà de local a les seves instal·lacions de les Piscines Municipals. El rival és dels més poderosos de la categoria, el CN Catalunya, i el partit s'iniciarà a les 16.45 hores.\nLes noies d'Ángel Peirón són en vuitè lloc (de deu equips), amb un total de 10 punts, amb dos de marge sobre el CN Marbella (8) i quatre respecte de la UE Horta (6), l'equip que ho té pitjor per poder mantenir la categoria. L'equip del Bages, que s'estrena enguany en la Primera Estatal, ha guanyat tres dels seus partits i n'ha empatat un altre. Pel que fa al CN Catalunya, és el segon a la classificació amb 36 punts (12 victòries i 2 derrotes), a sis de l'imbatut Boadilla.\nEn la jornada del cap de setmana passat, les manresanes es van desplaçar precisament a Madrid per enfrontar-se al líder Boadilla, que no va donar cap opció. Es va perdre per un contundent resultat de 21-4, un marcador que podia ser esperable. Els parcials van ser de 5-1, 4-0, 3-2 i 9-1.\nEquips que participarien en la fase final de la lliga Equips eliminats.


Influència de la cultura docent en la implementació de les orientacions curriculars de ciències socials a l’educació secundària, estudi de dos casos a Bogotà D.C (Colòmbia) | Centre de Recerca i Estudis pel Desenvolupament Organitzatiu - CRiEDO\nInfluència de la cultura docent en la implementació de les orientacions curriculars de ciències socials a l’educació secundària, estudi de dos casos a Bogotà D.C (Colòmbia)\nTítol Influència de la cultura docent en la implementació de les orientacions curriculars de ciències socials a l’educació secundària, estudi de dos casos a Bogotà D.C (Colòmbia)\nAutors Castellanos, SH\nDirector de tesi Feixas, M, Duran, MM\nLes cultures docents tenen una important incidència en les institucions educatives ja que poden no només determinar les interaccions entre col·legues, sinó també donar sentit i qualitat a les interaccions amb els estudiants, influint així en els processos d’ensenyament – aprenentatge (Lee, 2002; Leithwood, Seashore, Anderson i Wahlstrom, 2004). Per una altra banda, la cultura docent es manifesta como el filtre que possibilita l’acceptació, el rebuig o la redefinició dels projectes d’innovació o de qualsevol informació que provingui de l’exterior del centre escolar (Gather, 2010). En aquesta tesi doctoral es van estudiar les cultures docents i les dinàmiques de treball conjunt dels equips de professors de l’àrea de ciències socials, a dos centres educatius d’educació secundària de la ciutat de Bogotà D.C (Colòmbia). L’objectiu general de l’estudi ha estat el següent:\n-\tConèixer la influència de la cultura docent en la implementació de les orientacions curriculars de ciències socials per a l’educació secundària, a centres educatius de la ciutat de Bogotà D.C (Colòmbia).\nA Colòmbia, i per part del Ministeri d’Educació Nacional (MEN), s’han formulat els anys 2002 i 2004 orientacions curriculars per a diferents àrees de l’educació primària i secundària, tot i així, no s’han avançat estudis per conèixer com aquestes s’implementen en els centres educatius. Per al cas de l’ensenyament de les ciències socials es coneix poc sobre l’ús de les orientacions per al desenvolupament dels currículums escolars, i addicionalment hi ha escassa investigació sobre aquestes pràctiques d’ensenyament. D’una altra banda, des de la formulació de la Llei General d’Educació al 1994 s’ha donat autonomia als centres educatius per al disseny i execució dels seus Projectes Educatius Institucionals (PEI) i els seus currículums, a partir d’unes orientacions generales donades pel MEN. No obstant, hi ha escassa documentació dels processos que se segueixen en els centres entorn al treball col·legiat que s’espera que esdevingui pel desenvolupament dels plans educatius.\nLa investigació s’inscriu en la perspectiva qualitativa. S’han fet dos estudis de cas a dues institucions educatives de nivell secundari a la ciutat de Bogotà D.C (Colòmbia). Aquestes tenen similituds quant al nivell socioeconòmic dels seus estudiants que correspon a un mitjà–baix; però diferències en els seus resultats en les proves censals d’aprenentatge. En els dos estudis de cas es va buscar conèixer les dinàmiques de treball conjunt dels equips docents de l’àrea de ciències socials, i les pràctiques de disseny curricular i d’ensenyament – aprenentatge a l’àrea; amb la finalitat de comprendre la cultura docent i la seva influència en la implementació de les orientacions curriculars.\nEls resultats de l’estudi aborden la influència d’aspectes relacionats amb les cultures del professorat en els processos de desenvolupament curricular a l’àrea de ciències socials per formular recomanacions que permetin estudiar i millorar l’adopció de propostes curriculars per docents de ciències socials de l’educació bàsica i mitja a Colòmbia. Tanmateix, la part exposada en aquesta tesi doctoral pot brindar orientacions per l’estudi dels processos de reforma curricular en el marc de les organitzacions educatives amb la finalitat d’analitzar el canvi educatiu més enllà del que esdevé en l’àmbit específic de l’aula de classe i de les pràctiques pedagògiques.


És massa tard implicar-se a Bitcoin? | CAT.DemocraziakmZero.org\nPer tant, vostè ha fet més que va aprendre sobre Bitcoin, s'ha vist que les persones s'han convertit en milionaris a través d'invertir-hi. La seva pregunta és: "Puc fer el mateix, o ha navegat el vaixell bitcoin?"\nDesafortunadament no hi ha una resposta simple a aquest. És possible fer milions de Bitcoin? Possiblement. Ha navegat el vaixell Bitcoin? Certament no.\nBitcoin, i la moneda digital com a concepte, és encara molt jove. Creat fa només cinc anys, encara està tractant de trobar els seus peus i el seu preu està patint la volatilitat en lloc salvatge. A més d'això, la recent failureshave companyia va deixar un munt de bitcoiners de la seva butxaca.\nDit això, hi ha un munt de persones que han fet una gran quantitat de diners de bitcoin, després d'haver invertit en els primers dies i vam veure el coet preu des de llavors.\nEls que van invertir fa dos anys, quan s'han vist les pricewas $ 5 sense oposició, augmentar la seva inversió un repugnant 9,560% a $ 483 per Bitcoin (en el moment de l'escriptura). Per tal de gaudir del mateix percentatge de retorn en els propers dos anys, el preu del bitcoin hauria d'augmentar de $ 483 a al voltant de 46.500 $.\nSona ridícul, oi? De fet, algunes persones no crec que sigui tan desgavellada en absolut.\nUna sèrie de prediccions de preus bitcoin extremadament alcistes s'han expressat en l'últim any per alguns comentaristes bastant notables.\nEx-executiu de Facebook Chamath Palihapitiya puntades les coses fora el maig de l'any passat, en escriure en un tros de Bloomberg statingthat cada Bitcoin podria seguir en un valor de més de $ 400,000, sempre que s'estableix com una "moneda de reserva útil".\nEls bessons Winklevoss (de la demanda fama Facebook) va dir al novembre que ells creuen que el preu podria seguir per augmentar 100 vegades, amb la tapa de mercat arribant a $ 400, mil milions (els capis mercat actualment $ 5.8bn).\nUnes setmanes més tard, un informe dels analistes de Wall Street Gil Luria i Aaron Turner va predir que el preu d'un Bitcoin podria augmentar a gairebé $ 100.000.\nTitulat 'Bitcoin: valor intrínsec com a conducte per disruptiva tecnologia de pagament Xarxa', l'informe va predir que el preu de Bitcoin podria augmentar a 10-100 vegades el seu valor en el moment, que era al voltant de $ 1.000.\nExpert en política i financera Max Keiserhas estat la defensa bitcoin durant anys, però al desembre va suggerir que no seria molt abans que el preu va arribar a US $ 5.000.\nCom es va predir, 2014 veuran els fons de cobertura i els fons de capital (com Fortalesa) entrar a l'espai BTC. Hola $ 5,000!\n- Max Keiser (@maxkeiser) 31 de Desembre 2013\nCoinDesk una enquesta entre els seus readersin gener i va trobar el 56% dels enquestats creu que el preu del bitcoin arribarà ni més ni menys de 10.000 $ d'aquest any. Dels 'joves' interrogar una enquesta separada per Wired, 42% van dir que creuen que Bitcoin és una moneda duradora i el 30% consideren que la inversió en mineria o bitcoins com més segur que el mercat de valors més tradicionals.\nSi bé sembla que hi ha un munt de gent volant la bandera per Bitcoin, val la pena assenyalar que hi ha un subministrament sense fi de pessimistes que pensen moneda digital es penjarà i cremar en un futur no molt llunyà.\nWarren Buffettrecently va clavar els seus colors al pal, comptant CNBCin termes no incerts que ell pensa que Bitcoin és una absoluta pèrdua de temps.\n"Allunya't d'ella. És un miratge, bàsicament," va dir l'inversor multimilionari, i ha afegit que "la idea que té algun valor intrínsec enorme és només una broma".\nL'economista nord-americà Paul Krugman expressat punts de vista similars en un article d'opinió que va escriure per al New York Timesback al desembre anomenat 'Bitcoin és el Mal'. Va dir que estava "profundament convençut" que Bitcoin en realitat podria funcionar com una forma de moneda i que no creu que funciona com una "reserva de valor".\nBob Geldof va fer el mateix poc després, maleint bitcoinby dient moneda digital "simplement no funcionarà". No obstant això, Max Keiser va dir al món de no prestar atenció a les protestes de la cantant, afirmant que demanar la seva opinió sobre Bitcoin és un "exercici inútil", similar a "demanar un cec seva opinió sobre un Turner".\nEconomista nord-americà Nouriel Roubini, que va anticipar el col·lapse del mercat immobiliari dels Estats Units i la recessió mundial que va començar el 2008, tampoc és creient Bitcoin.\nEll ha pres al seu compte de Twitter per etiquetar un "caprici irracional bombolla inútil", un "Ponzi joc" i una "botiga pèssim de valor".\nAixí Bitcoin no és una moneda. És per cert un joc de Ponzi i un conducte per a activitats criminals / il·legals. I no se li dóna la pirateria informàtica segura d'això.\n- Nouriel Roubini (@Nouriel) 9 març 2014\nSi els deliris anterior no s'ha posat fora de involucrar-se en bitcoin, el més probable és que ara s'està preguntant quina és la millor per començar.\nVostè probablement ha escoltat que bitcoins es generen a través d'un procés anomenat mineria, que implica l'ús d'equips informàtics per a resoldre equacions matemàtiques complicades. En el passat, la gent podria utilitzar el seu propi PC a bitcoins mines, però ara les coses han evolucionat de tal manera que per fer qualsevol retorn significatiu, cal invertir per primera vegada en el maquinari específic de l'aplicació que poden costar milers de dòlars.\n"Moneda digital no desapareixerà en el curt termini. Per tant, quan se li va a fer el pas? "\nUna vegada que estigui en possessió d'alguns bitcoins, llavors vostè ha de prendre una decisió sobre què fer amb ells - és el que amagar de distància i esperar el millor, és el que passa themor fas una mica de tots dos?\nAixò és totalment seva, però el valor de Bitcoin només augmentarà si augmenta la seva popularitat, i perquè això succeeixi és necessari utilitzar-lo, per passar i prendre avantatge dels beneficis que proporciona.\nPer tots els mitjans, emmagatzemar alguns en una cartera Bitcoin, però no acaba de sortir de tots ells allà, acumulant pols virtual. Crear una altra carpeta que s'utilitza per a la despesa. Fer algunes compres, provar, explorar el fàcil que és. Digues als teus amics sobre ell i donar-li a la seva inversió en la millor oportunitat possible de floriment en els milions que estàs pregant.\nÉs important que el tractament de Bitcoin com ho faria amb qualsevol inversió d'alt risc - hi ha una possibilitat que podria arribar a fer un munt de diners, però també hi ha la possibilitat que podria perdre tot. Per tant, només pot ser sensible i no invertir més del que es pot permetre el luxe de perdre.\nPer ara, la conclusió és que la moneda digital no desapareixerà en el curt termini. Per tant, quan se li va a fer el pas?\nProjecte indonesi fa que Bitcoin estigui disponible en 10.000 botigues\nBitcoin Eyes Consolidació com a preu Flirts amb 14K $


Qualcomm Tecnologies archivos - Telefónica Catalunya\nEt trobes a: Telefónica i SEAT mostraran al MWC diversos casos d’..\nTag Archives: Qualcomm Tecnologies\nTelefónica i SEAT mostraran al MWC diversos casos d’ús de cotxe connectat amb 5G en un entorn de ciutat per a una conducció més segura\n18 Febrer, 2019 Christian Aranda Cubeles\tLeave a comment\nLa infraestructura de la carretera i els usuaris vulnerables “parlen” amb els vehicles a través de la xarxa mòbil existent en emetre avisos al cotxe davant de qualsevol perill o imprevist.\nEl cotxe connectat es comunica amb tots els elements de l’entorn gràcies a la tecnologia C-V2X desenvolupada per Ficosa, oferint dos tipus de comunicacions tant les tradicionals via xarxa mòbil com les de connectivitat directa cotxe amb cotxe (V2V).\nEl desplegament de les capacitats 5G, concretament la solució d’Edge Computing d’Ericsson, fan possible aquests casos d’ús al proporcionar capacitat de còmput a la vora de la xarxa i latències mínimes.\nAprofitant la gran amplada de banda que ofereix 5G, també es mostra com primícia mundial el primer cas 5G d’entreteniment al cotxe amb la descàrrega de continguts 4K gràcies a la plataforma mòbil de la pròxima generació de Qualcomm Technologies.\nEls carrers de L’Hospitalet de Llobregat seran l’escenari dels casos d’ús de cotxe connectat i conducció assistida via 5G en un entorn real gràcies al treball conjunt de Telefónica, SEAT, Mobile World Capital Barcelona, Ficosa, ETRA i i2Cat i amb la col·laboració del CTTC i la UPC. També han participat Ericsson i Qualcomm Tecnologies, Inc., una sucursal de Qualcomm Incorporated, per a equipar tant als vehicles com a l’entorn que els envolta amb una tecnologia que els permeti intercanviar informació, amb el principal objectiu d’incrementar la seguretat a la carretera. El projecte s’emmarca dins de la iniciativa 5G Barcelona l’objectiu de la qual és consolidar la ciutat de Barcelona com el hub 5G de referència a Europa.\nEls dos elements fonamentals per a fer realitat aquests casos d’ús són la tecnologia C-V2X (Cellullar Vehicle to Everything) i la tecnologia d’Edge Computing. En concret, la tecnologia C-V2X ofereix una assistència a la conducció al permetre que el vehicle es comuniqui amb tots els elements de l’entorn (altres cotxes, semàfors, senyals de circulació, vianants, ciclistes, motos…). A més a més, perquè els cotxes parlin “parlin” amb la ciutat és necessari que les latències siguin mínimes i per això cal desplegar capacitats 5G a la xarxa actual, concretament la capacitat del servidor Edge Computing, un gran cervell distribuït que allotja els continguts i aplicacions molt a prop d’on els consumeix l’usuari.\nSEAT ha aportat dos vehicles, un model Ateca i un altre Arona, equipats amb l’última tecnologia en connectivitat i modificats per a poder oferir advertències al conductor a través del quadre d’instruments; Telefónica ha contribuït oferint la connectivitat extrem a extrem i, com a novetat, obrint la seva xarxa perquè tercers puguin desplegar aplicacions a la vora de la xarxa, com en aquest cas és la gestió de tràfic; Ficosa ha desenvolupat i produït la plataforma de comunicacions C-V2X embarcada al vehicle que permet la transmissió d’informació d’un cotxe a qualsevol entitat que pugui afectar el vehicle, i a la inversa; i2CAT, encarregat del desenvolupament de la solució de localització ultra precisa per a la bicicleta; ETRA, proveïdor i subministrador de la infraestructura de carretera viària i que ha col·laborat en dotar de connectivitat els encreuaments semafòrics; i Mobile World Capital Barcelona, com a representant de 5G Barcelona, és el supervisor global del projecte a més a més de donar suport en la coordinació d’aquest. Per la seva part, Ericsson ha subministrat la tecnologia 5G i Qualcomm Techologies és el proveïdor de la plataforma de connectivitat de la pròxima generació tant de la comunicació de xarxes, així com de la comunicació directa.\nEn concret, els tres casos d’ús de conducció assistida que es mostraran a Barcelona en els voltants de la Fira del Mobile World Congress són:\nDetecció d’un vianant en un pas de zebra: el semàfor detectarà a través d’una càmera tèrmica la presència del vianant en el pas de zebra i, via Edge Computing, avisarà als vehicles que mostraran un missatge d’avís en el quadre de comandaments en el cas que sigui necessari.\nDetecció del ciclista en el gir a la dreta: la bicicleta dotada de connectivitat i amb una solució de localització ultra precisa, via edge, es comunica amb els cotxes del seu voltant per a informar-los de la seva ubicació. En el cas de possible col·lisió, els cotxes mostraran un missatge d’avís en el quadre de comandaments. La bicicleta està localitzada gràcies a les balises ultrawideband que s’han desplegat a la carretera.\nDetecció d’un cotxe parat a la carretera amb baixa visibilitat: el cotxe parat en una zona de la carretera amb baixa visibilitat activa les llums d’emergència i automàticament avisa a la resta de vehicles que s’aproximen amb un missatge en el quadre de comandaments. Aquesta comunicació es realitza via la interfície comunicació directa.\nAmb aquests casos d’ús, Telefónica ajuda que els vehicles, la infraestructura de les carreteres, les bicicletes, en resum, tots els elements urbans siguin sensors de la ciutat. A més a més, la implantació en els vehicles de la tecnologia C-V2X de Ficosa dota al conductor d’un “sisè sentit” que li permetrà prendre decisions de manera anticipada i amb un marge de maniobra, tot això encaminat a l’avanç en la constitució de ciutats més segures i eficients.\nA part d’aquests casos d’ús de seguretat, es mostrarà també un cas d’ús entreteniment d’entreteniment al cotxe amb la descàrrega de continguts 4K a través de la xarxa 5G que permet oferir noves experiències mentrestant es viatja. En aquest cas el vehicle està equipat amb la plataforma mòbil de la pròxima generació de Qualcomm Tecnologies que, unit a l’emmagatzematge dels vídeos a l’edge, permetent en streaming continguts 4K.\nBarcelonaConnected CarEricssonETRAFicosai2CATMWC19Qualcomm TecnologiesSEATtelefónica


Ràdio Balaguer - L'ajuntament de Balaguer du a terme aquest divendres a les 8 del vespre la Marxa Exploratòria per a Dones, una activitat que vol servir per fer una diagnosi dels espais de la ciutat que generen més inseguretats.\nL'ajuntament de Balaguer du a terme aquest divendres a les 8 del vespre la Marxa Exploratòria per a Dones, una activitat que vol servir per fer una diagnosi dels espais de la ciutat que generen més inseguretats.\nLa marxa és una de les actuacions que s'inclouen dins de la diagnosi que ha encarregat l'ajuntament de Balaguer i amb la qual es vol saber exactament quina és la problemàtica per tal de posar-hi remei. En aquest sentit, la finalitat de diagnosticar i analitzar els aspectes socials, físics i funcionals que condicionen la (in)seguritat en l’espai, aplicant una mirada de gènere interseccional i mitjançant un mètode participatiu.\nAixí ho destaca la responsable del projecte, Iolanda Mor.\nEn total participaran en la marxa d'avui 24 dones de totes les edats, un fet que, segons la mateixa Iolanda Mor, farà que l'aportació que pugui fer cadascuna d'elles sigui molt rica.\nLa marxa es durà a terme a partir de les vuit del vespre i s’iniciarà al Molí de l’Esquerrà. Posteriorment, es faran cinc parades més fins arribar a l’estació de tren. A cada parada es generarà un espai de reflexió perquè cada persona participant pugui expressar allò que consideri oportú.\nLa marxa la guiarà el col•lectiu Punt 6, cooperativa de arquitectes, sociòlogues i urbanistes de procedència diversa amb més de deu anys d’experiència local, estatal i internacional.\nUna altra de les actuacions, que s'ha fet per dur a terme aquesta diagnosi dels espais de la ciutat que generen més inseguretats és el qüestionari on-line obert a tota la població de Balaguer amb el qual s'ha recollit també la informació necessària per decidir, posteriorment, quines accions caldrà dur a terme i poder-les abordar amb eficàcia.


Ajuntament del Masnou/S'obre una enquesta per conèixer el grau de satisfacció envers l'Oficina d'Atenció Ciutadana\nData i hora oficials: 26/05/2022 06:31\nS'obre una enquesta per conèixer el grau de satisfacció envers l'Oficina d'Atenció Ciutadana\nÚltima revisió 17-06-2021 08:33\nEs pot respondre un senzill qüestionari de valoració entre els dies 16 i 25 de juny\nL’Oficina d’Atenció Ciutadana (OAC) de l’Ajuntament del Masnou ha obert avui una enquesta per conèixer el grau de satisfacció de la ciutadania que utilitza el servei. Fins al 25 de juny, tothom qui ho vulgui pot omplir un senzill qüestionari. Es pot respondre per Internet o en format paper, mitjançant un imprès que es pot obtenir a la mateixa oficina.\nD'aquesta manera, l'OAC vol saber en quins aspectes pot millorar i l’opinió de la qualitat de la seva gestió. El Ple de l'Ajuntament va aprovar el 20 de setembre del 2018 la Carta de Serveis de l'OAC, que estableix l'enquesta com un dels canals de participació de la ciutadania per col·laborar en la millora del servei i de la mateixa Carta de Serveis.\nAmb motiu de les mesures restrictives per combatre la pandèmia, l’Oficina d’Atenció Ciutadana (OAC) va posar en marxa el telèfon d’atenció ciutadana (93 557 17 77) i el canal de tramitació telemàtica com a mitjà de relació amb l’Ajuntament. A més, va establir la cita prèvia per a l’atenció presencial a les oficines, combinada amb una atenció presencial ràpida per a alguns tràmits, com ara l’emissió de justificants del Padró d’habitants o el registre d’entrada de documents.\nDurant l’any 2020, l’OAC va rebre 10.783 visites presencials i va gestionar 20.599 tramitacions. A través de la seu electrònica s’han rebut 13.368 tràmits. A banda, s’han atès 11.283 trucades. Per franges horàries, el 93% de les atencions de l’OAC es realitzen als matins. El 7% restant corresponen a les que es duen a terme les tardes dels dijous, quan l’OAC també obre entre les 16 i les 19 h.\nEs pot obtenir més informació sobre el funcionament del servei durant l’any passat a la memòria 2020 de l’OAC, així com a l’informe de les queixes, suggeriments i propostes del 2020.\nL'Oficina d'Atenció Ciutadana (OAC) es troba al número 23 del carrer de Roger de Flor.\nAutor: Domènec Cano Senties.\nEnquesta de satisfacció - OAC


El secretari indica que Carme Garcia ha de ser regidora no adscrita\n08 maig 2021 16:21\nLa trànsfuga d'Alcúdia afirma que estudiarà l'informe i que llavors decidirà si abandona el grup PSM-IV\nAntoni Pol | 15 juliol 2011\nImatge d'arxiu d'una roda de premsa que protagonitzaren Coloma Terrassa i Carme Garcia.\nLa trànsfuga Carme Garcia hauria de ser regidora no adscrita, és a dir, que no hauria de pertànyer a cap grup municipal. Així ho manifesta el secretari de l'Ajuntament d'Alcúdia, Nicolau Conti, en l'informe jurídic que redactà a instàncies dels dos partits de l'oposició, Convergència per les Illes i el PSOE. Al text, el funcionari admet que "si bé el procediment que es va seguir per crear el grup municipal PSM-IniciativaVerds és el que prescriu" la legislació, "l'actuació no es pot considerar ajustada a dret", atès que el PSM havia certificat que Carme Garcia ja no n'era militant. El secretari posa en relleu, així mateix, que ell comunicà personalment a Carme Garcia que "havia de quedar en situació de regidora no adscrita".\nEl PSM, "satisfet"\nAntoni Alorda, membre de l'executiva del PSM, expressà ahir "satisfacció" pel contigut de l'informe. "Carme Garcia ha de reconèixer que no vol representar ni representa el PSM", manifestà el mandatari. Cal recordar que la formació nacionalista ha anunciat que si el Consistori alcudien no fa marxa enrere, impugnarà davant el tribunal la creació del grup municipal PSM-IVerds.\nPer la seva banda, Garcia insistí que ella no havia presentat "mai" la dimissió com a membre del PSM i que decidirà què fa quan hagi estudiat el contingut de l'informe. "Encara no puc dir si continuaré com a portaveu del PSM-IniciativaVerds o si passaré a formar part dels edils no adscrits", explicà la regidora trànsfuga. Miquel Llompart, portaveu de Convergència per les Illes al municipi, anuncià que aquesta formació presentarà un recurs de reposició contra el ple en el qual s'instituí PSM-IVerds com a entitat municipal a la Sala. La batlessa, Coloma Terrassa, del Partit Popular, remarcà que el text redactat pel secretari indica que els diferents grups es constituïren seguint allò que estableix la legislació vigent.\nAquesta senyora tant imprevisible i tant poc formal, hauria de tenir ètica i vergonya alhora i retirar-se a ca seva. Aquesta senyora va enganyar als vortants d'Alcúdia i fa empegueïr a tot el poble. El PSM ni la hauria de mirar de cara.